ตรวจให้แน่ แมวเป็นสิวจริงหรือเปล่า สัญญาณบอกว่าแมวเป็นสิว รักษาสิวให้แมว
ถ้าแมวมีจุดดำๆ ขึ้น แต่ท่าทางยังร่าเริงตามปกติ คุณหมออาจแนะนำให้คุณทำความสะอาดฆ่าเชื้อบริเวณนั้นด้วยน้ำยาฆ่าเชื้อ อย่างพวก chlorhexidine เจือจาง แล้วคอยสังเกตอาการว่าสิวยังขึ้นอีกไหม แต่ถ้าบริเวณนั้นบวมเต่ง ระคายเคือง หรือติดเชื้อ คุณหมออาจต้องตรวจวินิจฉัยเพิ่มเติม รวมถึงตรวจสุขภาพแมวโดยรวมด้วย ถ้าสาเหตุมาจากภูมิต้านทานต่ำ แมวจะเป็นสิวอยู่เรื่อยๆ และอาการหนัก คุณหมออาจขอตรวจเลือดหาโรคโลหิตจางในแมว คือดูระดับเซลล์เม็ดเลือดขาว และตรวจร่างกายเพื่อดูการทำงานของอวัยวะภายใน คุณหมออาจสงสัยว่าปรสิตอย่าง ไรขี้เรื้อนเปียก (demodex mite) กำลังครองรูขุมขนของแมวคุณอยู่ เพราะอาการจะแทบไม่ต่างกับสิวแมวเลย คุณหมอจะทดสอบโดยบีบให้สิวแตกออกมา จากนั้นก็เก็บอะไรที่ไหลออกมาไปตรวจด้วยกล้องจุลทรรศน์ ตัวอย่างบนแผ่นสไลด์นี่แหละที่ใช้ตรวจหาปรสิต ถ้าคุณหมอตรวจแล้วเจอปรสิต อาจแนะนำให้ใช้ยาภายนอก อย่างแชมพูยา  ยาหยด หรือสเปรย์ คุณหมออาจตรวจร่างกายแมวหาอาการติดเชื้ออื่นๆ อย่างโรคกลาก (ringworm) ที่ทำให้ผิวหนังเกิดการอักเสบระคายเคืองได้ เวลาตรวจคุณหมอจะเอาไม้พันสำลีที่ฆ่าเชื้อแล้ว มาถูหรือเขี่ยที่ผิวหนังบริเวณนั้นเพื่อเก็บตัวอย่างไปตรวจวิเคราะห์ ตัวอย่างจะถูกเก็บไว้ใน transport medium คือหลอดเก็บบรรจุเชื้อหรือหลอดบรรจุอาหารเลี้ยงเชื้อ เพื่อสังเกตการเจริญเติบโตของเชื้อราที่ก่อให้เกิดโรคกลากได้ การตรวจด้วยวิธีนี้นอกจากจะบอกได้ว่าแมวติดเชื้อแบคทีเรียหรือเปล่า ยังเจาะจงได้อีกด้วยว่าควรรักษาด้วยยาปฏิชีวนะตัวไหน คุณหมอสามารถตรวจสิวแมวแบบเฉพาะเจาะจงลงไปได้ด้วยวิธีการตัดชิ้นเนื้อตรวจ (biopsy) โดยต้องผ่าตัดเก็บตัวอย่างเนื้อเยื่อชิ้นเล็กๆ ตรงบริเวณที่เป็นสิว จากนั้นตัวอย่างเนื้อเยื่อก็จะถูกส่งไปยังนักพยาธิวิทยาเพื่อทดสอบและวินิจฉัยต่อไป วิธีนี้จะช่วยตัดปัจจัยเสี่ยงอื่นๆ ออกไปได้ อย่าง ตัวไร (ที่ซุ่มอยู่ในผิวหนังจนแสดงอาการเหมือนการติดเชื้อขึ้นมาได้) มะเร็ง หรือการอักเสบที่เกี่ยวข้องกับภูมิต้านทานที่เรียกว่า eosinophilic granuloma complex (EGC) สิวในแมวบางทีก็ไม่จำเป็นต้องหาวิธีไหนมารักษา ถ้าแมวมีสิวอุดตันหรือ comedone (เป็นจุดดำๆ) ขึ้นมาแค่เม็ดสองเม็ด แถมเจ้าตัวก็ดูไม่ทุกข์ร้อนอะไร คุณเอากลับไปดูแลต่อเองที่บ้านก็ได้ แค่คอยล้างทำความสะอาดเบาๆ ตรงบริเวณที่เป็น โดยเฉพาะหลังแมวกินอาหารน่ะ ถ้าแมวเคยเป็นสิวอักเสบมาก่อน ก็ให้คุณหมอรักษาจะดีกว่า ปกติรอยสิวจะกระจายตามคางของน้องแมว เป็นจุดเล็กๆ (สิวหัวดำหรือสิวหนอง) แข็งๆ สีดำ ถ้าคุณลองเอามือลูบใต้คางน้องเหมียวดู จะรู้สึกได้ว่าผิวตรงนั้นสากๆ ปกติสิวแมวมักขึ้นตามคาง แต่บางทีก็เห่อขึ้นมาแถวปากได้เหมือนกัน ถึงจะยังไม่รู้สาเหตุแน่ชัด แต่ก็มีหลายปัจจัยที่กระตุ้นให้แมวเป็นสิวขึ้นมา ปัจจัยที่ว่าก็เช่น เจ้าของไม่ค่อยดูแลรักษาความสะอาดให้ คราบอาหารเลอะเกรอะกรังตามคาง หรือภูมิต้านทานต่ำเพราะอายุมากขึ้น ปกติสิวแบบนี้ไม่เจ็บปวดหรือเป็นอันตรายแต่อย่างใด แต่ถ้าแบคทีเรียทำเอาติดเชื้อเข้าเมื่อไหร่ก็จะเกิดระคายเคืองขึ้นมา จุดสิวของแมวเกิดขึ้นเพราะไขมัน หรือ sebaceous อุดตันในรูขุมขน ทำให้รูขุมขนบวมเต่งขึ้นมา จนเห็นได้ชัดเจนที่ผิวหนัง ถ้าสิวติดเชื้อ ผิวหนังแถวนั้นจะดูบวมเต่งเป็นพิเศษ จนคางตุ่ยผิดปกติ ประมาณว่าเหมือนแมวทำคางยื่นน่ะ นอกจากนี้ก็อาจมีมูกปนเลือดไหลออกมา เป็นน้ำหนองเหม็นๆ ตามสิวแต่ละจุด อาการติดเชื้อมักเกิดเวลาแมวสิวแตกหรือไขมันที่อุดตันเกิดแบคทีเรียปนเปื้อน ถ้าเป็นแบบนี้ต้องรีบรักษาทันที เพราะจะทำให้เจ็บระคายที่คางได้ ยิ่งเจ็บแมวก็ยิ่งเกาหรือถู จนทำเอาเห่อไปหมด ดีไม่ดีจะระคายเคืองลุกลาม อักเสบมากกว่าเดิมจนเป็นอันตรายได้ ถ้าแมวเป็นสิวซ้ำที่เดิมบ่อยๆ รูขุมขนอาจเสียหายร้ายแรง จนเนื้อตายเป็นแผลเป็น ขนที่คางไม่งอกขึ้นมาอีก จนทำให้ผิวแถวนั้นหยาบหนาไปโดยปริยาย ถ้าคุณรู้สึกได้ว่าผิวส่วนไหนของแมวเกิดหยาบ หนา หรือสากขึ้นมา น่าจะลองเอาไปหาหมอหน่อย เพราะอาจเกิดจากสาเหตุอื่นที่ต้องรับการรักษา อย่างการแพ้อาหารหรือเนื้องอก เป็นต้น ถ้าแมวเป็นสิวแต่ไม่ได้ติดเชื้อ คุณก็แค่ล้างทำความสะอาดเท่านั้น โดยเอาก้อนสำลีมาชุบน้ำยาฆ่าเชื้อที่ใช้ในการผ่าตัด (surgical spirit) แล้วใช้เช็ดทำความสะอาดคางให้แมว 2 ครั้งต่อวัน จนกว่าสิวหรือรอยด่างดำจะหายไป หรือจะใช้น้ำยาทำความสะอาดเฉพาะที่ก็ได้ อย่างพวก chlorhexidine เป็นน้ำยาสีชมพูเข้มข้น มีฟองเหมือนสบู่ ให้คุณเจือจาง chlorhexidine ด้วยน้ำในอัตราส่วน chlorhexidine 5 มล. ต่อน้ำ 100 มล. จากนั้นเอาก้อนสำลีมาชุบ ใช้เช็ดทำความสะอาดคางให้แมว 2 ครั้งต่อวัน อย่าลืมเฝ้าสังเกตอาการว่าแมวเป็นสิวน้อยลงหรือเยอะขึ้น แล้วค่อยไปปรึกษาคุณหมอ Chlorhexidine นั้นใช้กับแมวได้ไม่เป็นอันตราย เพราะไม่มีสารที่เป็นพิษและไม่แสบระคาย ใช้แล้วผิวสะอาดปราศจากแบคทีเรีย และลดโอกาสที่แบคทีเรียจะไปซุกซ่อนอยู่ตามรูขุมขนด้วย เวลาจะเช็ดทำความสะอาดคางน้องแมว ให้เอาสำลีเช็ดคางแมวให้ชุ่มก่อน แล้วค่อยตามด้วยสำลีที่หยดแชมพูสูตร benzyl peroxide ลงไป 1 หยด ถูคางให้ทั่วแล้วทิ้งไว้ประมาณ 5 นาทีจนแห้ง จากนั้นล้างออกด้วยผ้าสักหลาดชุบน้ำ ถ้าคุณอยากทำความสะอาดแมวทั้งตัวเลยละก็ ให้เอาแชมพูไปเจือจางแล้วใช้อาบน้ำให้แมว จากนั้นล้างออกให้สะอาดด้วยน้ำอุ่น ใช้ล้างทำความสะอาดบริเวณที่เป็นได้ทั้งตอนเช้าและตอนเย็น ถ้าใช้แล้วเป็นผื่นแดงหรือระคายเคือง ให้หยุดใช้ทันทีจนกว่าผิวหนังของแมวจะหายดีแล้วค่อยลองใช้ใหม่ โดยเจือจางแชมพูให้อ่อนลงกว่าเดิม แชมพูสำหรับสัตว์เลี้ยงที่มี benzyl peroxide เหมาะจะใช้รักษาสิวในแมว เพราะ benzyl peroxide จะทำความสะอาดลึกถึงรูขุมขน ช่วยกำจัดแบคทีเรียได้แบบทะลุทะลวง แถมกำจัดไขมันส่วนเกินที่อาจเป็นต้นตอของสิวได้ เอาสำลีก้อนชุบน้ำเกลืออุ่นๆ กำลังดี ตอนเตรียมน้ำให้ต้มน้ำแล้วผสมเกลือ 1 ช้อนชาลงไป จากนั้นทิ้งไว้ให้เย็นลงพอจับได้ไม่ร้อนมาก พอเอาสำลีไปชุบแล้ว ก็ให้บีบน้ำออกพอหมาด จากนั้นเอาไปประคบที่คางของแมว พยายามประคบให้ได้สัก 5 นาที ทำซ้ำ 2 - 3 ครั้งต่อวัน จนกว่าสิวจะแตกหรือยุบลงไปเอง การประคบร้อนช่วยทำให้สิวยุบหรือแตกได้ ไม่ว่าจะเป็นแบบไหนก็ช่วยระบายความดันและสิ่งอุดตันในรูขุมขนได้ทั้งนั้น แมวจะได้หายระคายเคืองไงล่ะ คุณหมออาจจ่ายยาปฏิชีวนะให้แมวกินเพื่อฆ่าแบคทีเรียบนผิวหน้า โดยแมวต้องกินในปริมาณที่คุณหมอสั่งอย่างเคร่งครัดจนกว่าสิวจะหาย และกินต่อเนื่องไปอีกอย่างน้อย 1 อาทิตย์ บรรดายาปฏิชีวนะที่คุณหมอนิยมจ่ายรักษาสิวให้แมวก็คือ  Cephalexin: เป็นยาปฏิชีวนะรุ่นบุกเบิกกลุ่ม beta-lactam ที่เน้นสกัดจับและทำลายแบคทีเรีย ปริมาณที่คุณหมอนิยมจ่ายให้จะอยู่ที่ 30 - 50 มก. โดยกิน 2 ครั้งต่อวัน เพราะฉะนั้นถ้าเป็นแมวน้ำหนักมาตรฐาน 5 กก. ก็ต้องกินยา Cephalexin 50 มก. 2 ครั้งต่อวัน ถ้าแมวของคุณเสาะท้องหรืออ้วกง่าย ก็ต้องกินยาร่วมกับอาหาร  Clindamycin: เป็นยาปฏิชีวนะกลุ่ม lincosamide ที่ช่วยยับยั้งการแพร่พันธุ์ของแบคทีเรีย ปกติปริมาณที่แนะนำคือ 5 - 10 มก. ต่อน้ำหนักแมว 1 กก. โดยกิน 2 ครั้งต่อวัน หรือจะรวมปริมาณ 2 ครั้งแล้วกินวันละครั้งไปเลยก็ได้ เพราะฉะนั้นถ้าแมวคุณหนัก 5 กก. ก็ต้องกินแคปซูลปริมาณ 25 มก. 2 ครั้งต่อวัน ยาปฏิชีวนะชนิดนี้จะออกฤทธิ์ได้ดีกว่าถ้าแมวท้องว่าง Clavulanate-potentiated amoxycillin: ยาปฏิชีวนะตัวนี้ออกฤทธิ์โดยไปรบกวนการเผาผลาญและสร้างความเสียหายให้ผนังเซลล์ของแบคทีเรีย ปริมาณที่แนะนำคือ 50 มก. ต่อน้ำหนักแมว 5 กก. เพราะฉะนั้นแมวที่หนัก 5 กก. ก็ต้องกินยา 50 มก. 2 ครั้งต่อวัน โดยจะกินคู่กับอาหารหรือไม่ก็ได้ แมวยิ่งแก่ก็ยิ่งเป็นสิวง่าย (อาจเพราะแมวแก่มักเป็นโรคข้ออักเสบ หรือ arthritis เลยทำให้เลียทำความสะอาดตัวลำบาก จนเหลือคราบอาหารติดค้างอยู่ตามคางได้) แต่จริงๆ แล้วคุณช่วยป้องกันไม่ให้แมวเป็นสิว (บ่อยๆ) ได้อีกแรง ถ้าแมวคุณเคยเป็นสิวมาก่อน ให้หมั่นล้างทำความสะอาดคางหลังแมวกินอาหาร เสร็จแล้วซับให้แห้ง จะได้ลดไขมันอุดตันและการติดเชื้อจากแบคทีเรีย อันมีสาเหตุมาจากเศษอาหารตกค้างตามรูขุมขน ชามอาหารของแมวก็ต้องหมั่นล้างทุก 2 - 3 วัน แบคทีเรียจะได้ไม่สะสมจนเป็นสาเหตุให้แมวสิวขึ้นได้
พาแมวไปหาหมอ. ตรวจร่างกายแมวหาปรสิต. ตรวจร่างกายแมวหาอาการติดเชื้ออื่นๆ. ตัดชิ้นเนื้อตรวจ. บางทีปล่อยไว้ก็หายไปเอง. มองหาจุดดำเล็กๆ. อะไรทำให้แมวเป็นสิวได้บ้าง. ระวังอย่าให้สิวแมวติดเชื้อ. สังเกตว่าคางแมวจับแล้วหนาๆ หยาบๆ หรือเปล่า. ล้างทำความสะอาดสิวที่ไม่ได้ติดเชื้อ. ใช้แชมพูที่ทำความสะอาดลึกถึงรูขุมขน. ประคบร้อนให้แมว. ให้แมวกินยาปฏิชีวนะตามหมอสั่ง. ป้องกันไม่ให้แมวกลับไปเป็นสิวอีก.
https://www.wikihow.com/Treat-Feline-Acne https://www.wikihow.com/Treat-Feline-Acne https://www.wikihow.com/Treat-Feline-Acne
Diagnosing Feline Acne Identifying Feline Acne Treating Feline Acne